Carlyle Glean

Carlyle Arnold Glean (født 11. februar 1932 i Gouyave i Saint John Parish i Grenada, død 21. desember 2021 i Grenada) var en grenadisk politiker.Biography: Carlyle Arnold Glean , Government of Grenada. Han var generalguvernør i Grenada fra 2008 til 2013.

Glean er utdannet lærer ved Pupil Teacher Training Centre og Grenada Teachers' College. Etter å ha arbeidet noen år som lærer, studerte han ved University of Calgary i Canada, der han avla bachelor- og mastergrad i pedagogikk. I 1974 ble han rektor ved Grenada Teachers' College. Han har også vært tilknyttet University of the West Indies på Barbados. I 1982 avla han mastergrad ved University of East Anglia i Storbritannia. Etter å ha vendt tilbake til Grenada i 1986, engasjerte Glean seg i politikken. Han ble senator for partiet National Democratic Congress. Fra 1990 til 1995 var han utdanningsminister.

Glean ble innsatt som generalguvernør 27. november 2008. Statsminister Keith Mitchell kunngjorde i april 2013 at Cécile La Grenade er utpekt til å etterfølge Glean som landets generalguvernør.«Grenada Names First Female Governor General, Cecile La Grenade», Caribbean Journal, 10. april 2013. Hun overtok embetet 7. mai 2013.«First female governor general of Grenada sworn into office» , caribbean360, 7. mai 2013.

Han ble i 2009 utnevnt til storkorsridder av Sankt Mikaels og Sankt Georgs orden.London Gazette, nr. 58976, 10. februar 2009. Glean ble dermed opphøyd i ridderstanden og fikk rett til å føre tiltaleformen sir foran sitt navn.

 Se også 
 Liste over Grenadas generalguvernører

 Referanser 

Kategori:Grenadiske politikere
Kategori:Personer fra Gouyave